Η επίδραση της ενεργητικής άσκησης και της άσκησης σταθεροποίησης στη λειτουργική ικανότητα ηλικιωμένων γυναικών
Creators: name: Αναστασιάδου, Σοφία Ιωάννη
Publisher: name: Aristotle University of Thessaloniki
Year: 2017
Subjects: Ηλικιωμένες γυναίκες
Χρόνιος οσφυϊκός πόνος
Ενεργητικές και σταθεροποιητικές ασκήσεις
Older women
Chronic low back pain
General exercises and stabilization exercises

description: Η άσκηση είναι γενικά αποδεκτή για τα ευεργετικά της οφέλη σε άτομα με χρόνιο οσφυϊκό πόνο. Υπάρχουν όμως αντικρουόμενες απόψεις για το εάν και ποιο είδος συνιστώμενης άσκησης έχει καλύτερα αποτελέσματα. Σκοπός της έρευνας ήταν να εξετάσει την επίδραση ενός εντατικού προγράμματος ασκήσεων σταθεροποίησης σε σύγκριση με ένα πρόγραμμα που θα περιελάμβανε ασκήσεις σταθεροποίησης και ενεργητικές ασκήσεις διάρκειας οχτώ εβδομάδων σε παραμέτρους της λειτουργικής ανικανότητας σε γυναίκες με χρόνιο οσφυϊκό πόνο μη ειδικής αιτιολογίας. Στην έρευνα συμμετείχαν εθελοντικά 45 γυναίκες, 65-80 ετών με χρόνιο οσφυϊκό πόνο ≥ 12 μήνες. Χωρίστηκαν τυχαία σε τρεις ομάδες εκ των οποίων οι δύο ήταν οι πειραματικές: η ομάδα των ασκήσεων σταθεροποίησης (n=14), η ομάδα των ασκήσεων σταθεροποίησης και ενεργητικών (n=19) και η ομάδα ελέγχου (n=12), η οποία δεν συμμετείχε σε κάποια μορφή άσκησης. Οι αξιολογήσεις έγιναν πριν από την έναρξη του προγράμματος, αμέσως μετά την ολοκλήρωση του και 1 μήνα μετά την ολοκλήρωση της παρέμβασης. Τα δεδομένα που συλλέχθηκαν αφορούσαν αντιλήψεις της λειτουργικής ανικανότητα όπως αυτά αξιολογούνται μέσω της συμπλήρωσης των ερωτηματολογίων Rolland Morris Disability Questionnaire και Οswestry Disability Index. Τα αποτελέσματα έδειξαν ότι (α) παρουσιάστηκε βελτίωση από μέτρηση σε μέτρηση στην λειτουργική ικανότητα και για τις δύο ομάδες άσκησης με το πρόγραμμα που περιείχε ενεργητικές και ασκήσεις σταθεροποίησης να υπερέχει έναντι του προγράμματος με ασκήσεις σταθεροποίησης μόνο και (β) υπήρξε διατήρηση των αποτελεσμάτων και για τις δύο ομάδες άσκησης. Στην ομάδα ελέγχου δεν υπήρξε κάποια βελτίωση από μέτρηση σε μέτρηση. Συμπερασματικά, ένα πρόγραμμα ενεργητικών ασκήσεων σε συνδυασμό με ασκήσεις σταθεροποίησης φαίνεται να είναι περισσότερο αποτελεσματικό στη μείωση της λειτουργικής ανικανότητας συγκριτικά με ένα πρόγραμμα άσκησης σταθεροποίησης μόνο σε ηλικιωμένες γυναίκες με χρόνιο οσφυϊκό πόνο
description: The benefits of exercise for people with chronic low back pain are well accepted. However, evidence as to the type of exercise that is more beneficial for this population is still conflicting. The present study examined the effects of a 8-week intensive exercise program of stabilization exercises compared to a program combining stabilization exercises with general exercises on measures of functional disability in older women with non-specific low back pain. The sample comprised 45 women aged 65-80 years who voluntarily participated in the study reporting chronic low back with a duration greater than 12 months. Participants were assigned to three groups; the stabilization exercises group (n = 14); the stabilization and general exercises group (n = 19); and a control group (n = 12) who did not participate in exercise. Measurements were taken before initiation of the intervention, at the end of the intervention and one month after termination of the intervention on participants’ functional disability using the Rolland Morris Disability Questionnaire and the Oswestry Disability Index. It was found that (a) both exercise groups reported improvements in functional disability with the group using a combination of stabilization exercises and general exercises reporting greater improvements compared to the stabilization exercise only group and (b) that the scores after the intervention remained stable over the 1-month maintenance period for both groups. The control group scores did not change over time. In conclusion, a combination of stabilization exercises with general exercises seems to be more effective in reducing functional disability in older women with chronic low back pain compared to a stabilization exercises only program